ΠΛΗΡΟΦΟΡΙΚΗ+&ΕΚΠΑΙΔΕΥΣΗ

**Ηλεκτρονικό βιβλίο**
Με τον όρο ηλεκτρονικό βιβλίο (ψηφιακό βιβλίο, e-book) αναφερόμαστε σε ένα βιβλίο ηλεκτρονικής μορφής που μπορεί να διαβαστεί σε Η/Υ, σε κάποια ειδική ηλεκτρονική συσκευή ή σε κινητό τηλέφωνο. Χρησιμοποεί λογισμικό calibre που είναι πρόγραμμα διαχείρησης ηλεκτρονικών βιβλίων. Περιέχει αρχεία ePUB, pdf και Mobipocket. Η χρηστική του αξία έγκειται στο γεγονός ότι μπορεί να χρησιμοποιηθεί από πολλούς χρήστες ταυτόχρονα χωρίς να απαιτείται η φυσική παρουσία των ατόμων σε κάποια βιβλιοθήκη (http://www.el.wikipedia.org/wiki/Ηλεκτρονικό_βιβλίο). Στη σύγχρονη μορφή τους, τα προγράμματα διδασκαλίας και καθοδήγησης με υπολογιστές οργανώνονται με τη μορφή πολυμέσων ενώ προσφέρουν ένα προκαθορισμένο δρόμο μάθησης καθοδηγώντας το μαθητή.Για το λόγο αυτό μπορούν να χαρακτηριστούν με τον όρο **"ηλεκτρονικά αλληλεπιδραστικά βιβλία".**Ένα κλασσικό ελληνικό λογισμικό αυτής της μορφής είναι η **Λογομάθεια** του Ινστιτούτου Επεξεργασίας Λόγου (ΙΕΛ), η πρώτη έκδοση του οποίου κυκλοφόρησε το 1998.Πρόκειται για μια σειρά μαθημάτων για τη διδασκαλία της ελληνικής γλώσσας με χρήση τεχνολογίας διαλογικών πολυμέσων. Ηλεκτρονικά βιβλία αναμένεται να χρησιμοποιηθούν μαζικότερα και πιο συστηματικά στα πλαίσια του Νέου Σχολείου με στόχο οι μαθητές να αποκτούν τη νέα γνώση με εναλλακτικό τρόπο και να μυηθούν στη χρήση των νέων τεχνολογιών.